Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 56/13/8807	Michalovce, 29.7.2014
EEČ : 2-66-275-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent Prešovskej univerzity
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.3.2013, spisová značka Pv 56/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 za prečin podvodu podľa § 221 ods. 1 Tr. zákona , ktorý mal byť spáchaný tým, že ako poberateľka dávky a príspevkov v hmotnej núdzi, aj napriek náležitému poučeniu o povinnosti okamžite oznámiť Úradu práce, sociálnych vecí a rodiny XXXXX všetky zmeny majetkových, osobných a rodinných pomerov, ktoré by mohli mať vplyv na výšku alebo ďalšie poberanie tejto sociálnej dávky, úmyselne neoznámila tomuto orgánu štátnej správy, že dňa 11. 03. 2012 uzavrela dohodu o brigádnickej činnosti študentov v OC Kaufland XXXXX, kde pracovala v období od 15. 03. 2012 do 12. 01. 2013, v dôsledku čoho neoprávnene prevzala na dávkach a príspevkoch v hmotnej núdzi za obdobie od 01. 04. 2012 do 30. 09. 2012 finančné prostriedky v celkovej výške 373,60 €, čím spôsobila po zvýšení o 10 % škodu vo výške 410,96 € Úradu práce, sociálnych vecí a rodiny XXXXX. 

Uznesením prokurátora Okresnej prokuratúry XXXXX zo dňa 19.3.2013, spisová značka Pv 56/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
13 mesiacov
Odôvodnenie:
           Uznesením prokurátora Okresnej prokuratúry XXXXX sp. zn. Pv 56/13 z 19. 03. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin podvodu podľa § 221 ods. 1 Tr. zákona proti obvinenej XXXXX, ktorý mal byť spáchaný tým, že ako poberateľka dávky a príspevkov v hmotnej núdzi, aj napriek náležitému poučeniu o povinnosti okamžite oznámiť Úradu práce, sociálnych vecí a rodiny XXXXX všetky zmeny majetkových, osobných a rodinných pomerov, ktoré by mohli mať vplyv na výšku alebo ďalšie poberanie tejto sociálnej dávky, úmyselne neoznámila tomuto orgánu štátnej správy, že dňa 11. 03. 2012 uzavrela dohodu o brigádnickej činnosti študentov v OC Kaufland XXXXX, kde pracovala v období od 15. 03. 2012 do 12. 01. 2013, v dôsledku čoho neoprávnene prevzala na dávkach a príspevkoch v hmotnej núdzi za obdobie od 01. 04. 2012 do 30. 09. 2012 finančné prostriedky v celkovej výške 373,60 €, čím spôsobila po zvýšení o 10 % škodu vo výške 410,96 € Úradu práce, sociálnych vecí a rodiny XXXXX.			

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 13 mesiacov. Toto rozhodnutie sa stalo právoplatným dňom 26. 03.  2013.

Skúšobná doba pre podmienečné zastavenie trestného stíhania uplynula dňom 26. 04. 2014.

Po uplynutí skúšobnej doby bol vyžiadaný odpis z registra trestov a správy o povesti obvinenej. 

 Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu ani priestupku, a teda vyhovela podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor